چین-ین هوبئی ایالتی‌نین ووهان شهرینده یئنی نوع کروناویروسا (کووید-19) یولوخان‌لارین سایی 106 مین 466 نفره چیخیب، ویروسون سبب اولدوغو اؤلوم حال‌لاری ایسه آرتماقدا داوام ائدیر.
ایران-دا یئنی نوع کروناویروس سببیله داها 49 نفرین اؤلومو ایله اؤلن‌لرین سایی‌نین 194-ا یوکسلدیگی آچیقلانیب. گیلان ساغلیق مودیری محمد حسین کوربانی ایسه ساغلیق کمیسیونونداکی چیخیشیندا 200-دن چوخ اینسانین کروناویروس‌دان اؤلدوگونو سؤیله‌ییب.
عراق-دا یئنی نوع کروناویروس سببیله اؤلن‌لرین سایی‌نین 6-یا، آشکار ائدیلن خسته سایی‌نین 62-یه یوکسلدیلدیگی آچیقلانیب.
میصر-ده بیر آلمان وطنداشی‌نین "کووید-19" ویروسوندان اؤلمه‌سیله اؤلکه‌ده بو ویروس‌دان ایلک اؤلوم حادثه‌سی قئیده آلینیب. میصرده سون اولا‌راق “کووید-19” ویروسونون یولوخدوغو اینسان سایی 55 اولا‌راق آچیقلانیب.
روسیا-دا کروناویروسونون آشکارلاندیغی خسته سایی 17-یه، ایندونزیا-دا ایسه 6-یا چاتیب.
بیلدیریلیر کی، بنگلادش-ده ایلک دفعه یئنی نوع کروناویروس 3 نفرده آشکارلانیب. بو 3 نفردن 2-نین بو یاخین‌لاردا ایتالیا‌دان قاییتدیغی و اوچونجو خسته‌نین ایتالیا‌دان قایی‌دان وطنداش‌لارلا علاقه‌ده قوردوق‌دان سونرا ویروسا یولوخدوغو معین ائدیلیب.
ایسرایل یئنی نوع کروناویروسا (کووید-19) قارشی موباریزه‌نین بیر حیسه‌سی اولا‌راق میصرله قورودا سرحد-کئچید منطقه‌سینی باغلاییب. ساغلیق ناظیرلیگی‌نین معلومات‌لارینا گؤره، “کووید-19” 39 نفرده آشکارلانیب، اکثریتی ایتالیا‌دان قاییدیب.
سعودیه عربیستانی حکومتی یئنی نوع کروناویروسون (کووید-19) یاییلماسی‌نین قارشی‌سینی آلماق اوچون اؤلکه‌نین دوغوسوندا شیعه اها‌لی‌سی‌نین یاشادیغی قطیف شهرینه قرنطینه سالیب. تحصیل ناظیرلیگی “کووید-19” ویروسونون یاییلماسی سببیله قطیف شهرینده تحصیلین 2 هفته مودتینه دایاندیریلدیغینی آچیقلاییب. ساغلیق ناظیرلیگی‌نین وئردیگی یازی‌لی آچیقلامادا، داها 4 نفرده “کووید-19” آشکارلاندیق‌دان سونرا اؤلکه‌ده خسته سایی‌نین 11-ا یوکسلدیگی قئید ائدیلیب.
